stanford-oval/wikipedia huggingface dataset:
Miamin yliopisto

Miamin yliopisto voi tarkoittaa jompaakumpaa seuraavista:
Miamin yliopisto (engl. Miami University), yliopisto Ohiossa, Yhdysvalloissa
Miamin yliopisto (engl. University of Miami), yliopisto Floridassa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Miamin yliopisto”, voi hakea sivunnimihaulla, laajalla sivunnimihaulla tai tekstihaulla.
Meguru

Meguru Film Sound on suomalainen elokuva-alan yritys, jonka toimiala on miksaus. Yrityksen perustivat vuonna äänisuunnittelijat Peter Nordström, Pekka Karjalainen ja Olli Pärnänen, kaikki alallaan muun muassa Jusseilla palkittuja ammattilaisia. Meguru on tehnyt vain pitkiä elokuvia, ja sitä pidetään alallaan suurimpana.
Meguru päätyi yrityssaneeraukseen jouduttuaan talousvaikeuksiin Nordströmin lähes miljoonan euron kavalluksen vuoksi. Nordström ilmoittautui poliisille lokakuussa 2015 ja sai maaliskuussa 2016 kahden vuoden ja kahdeksan kuukauden vankeusrangaistuksen. Lisäksi hän sai viiden vuoden liiketoimintakiellon ja joutuu korvaamaan yritykselle aiheuttamansa vahingon 914 000 euroa ja korot.
Meguru jatkaa toimintaansa yrityssaneerausohjelman mukaisesti, ja sen osakkaina ovat Karjalainen ja Pärnänen.
Filmografia

Luokkakokous, 2015
Äkkilähtö, 2016
Risto Räppääjä ja yöhaukka, 2016
Mark Feehily

Mark Feehily
Mark Michael Patrick Feehily (s. 28. toukokuuta 1980 Sligo, Irlanti) on irlantilaisen poplauluryhmä Westlifen jäsen. Hän johtaa laulua usein Shane Filanin kanssa.
Feehilyllä on kaksi nuorempaa veljeä, Barry (s. 1985) ja Colin (s. 1989). Heidän vanhempansa ovat Marie ja Oliver Feehily.
Ennen Westlifea Mark, Shane Filan ja Kian Egan kuuluivat yhtyeeseen nimeltä IOU, jossa Mark kirjoitti osittain kappaleet Everlasting Love ja Together Girl Forever.
Mark on kirjoittanut muun muassa seuraavat kappaleet yhdessä yhtyeen muiden jäsenten kanssa:
Imaginary Diva
Reason For Living
Crying Girl
You Don't Know
Never Knew I Was Losing You
Where We Belong
Singing Forever
I Won't Let You Down
You See Friends (I See Lovers)
I'm Missing Loving You
Miss You When I'm Dreaming
Yksityiselämä

Feehily kertoi olevansa homoseksuaali The Sun -lehden haastattelussa ja julkisti pitkäaikaisen suhteensa Kevin McDaidiin, entisen englantilaisen poikabändin V:n jäseneen. Haastattelussa hän sanoi: "Seksuaalisuuteni ei rajoita minua ihmisenä, mutta kenelle tahansa on suuri asia olla siitä avoin. Se muutti elämäni täysin ja tunnen oloni paljon onnellisemmaksi ja helpommaksi." Ennen tätä Feehily ei ollut puhunut avoimesti yksityiselämästään. Myöskään yhtyeen manageri Louis Walsh ei tiennyt Feehilyn seksuaalisesta suuntautumisesta valitessaan tämän bändiin.
Mark ja Kevin ovat tapailleet vuodesta 2005 asti tavattuaan Cheerios ChildLine -konsertissa Irlannissa. Pariskunta asuu yhdessä.
Luettelo Veltto Virtasen kappaleista

Tämä on luettelo Veltto Virtasen omalla nimellään levyttämistä kappaleista sekä Virtanen- ja Sammas-yhtyeiden levytetyistä kappaleista aakkosjärjestyksessä. Mukana ovat myös CD-painoksilla bonuskappaleina olevat demo- ja singlekappaleet sekä kappaleet, jotka Veltto Virtanen on laulanut muiden levyille.
Listassa on kaikkiaan 126 kappaletta. Kaikkien kappaleiden sävellykset ja sanoitukset Veltto Virtanen, ellei toisin mainita.
#

20 j.J.D. (Virtanen: HAL-00, CD-bonus)
A

Aikakauslehti (Ronkpukki)
Aina kolmanteen sukupuoleen (Ronkpukki)
Alapään nero (Virtanen: Uusi jääkausi uhkaa)
Ala uus! (Huhtamäen hölkkä -C-kasetti)
Alkusoitto (Sammas: Sampo-Passio)
Anna sydämesi sulaa (Tahdon!, CD-bonus)
Atominarttu (Virtanen: HAL-00)
Aurinkolaulu (Tahdon!)
B

Babylonin baby (Beibi)
Beibi (Beibi)
C

Christiania (Kusessa, CD-bonusdemo)
Clark Kent (Veltto Virtanen, Moog Konttinen) (Virtanen: HAL-00)
Comus (- Comus -) (Roger Wootten / Veltto Virtanen & Moog Konttinen) (Virtanen: Uusi jääkausi uhkaa)
E

Ei sen väliä (Kusessa)
Elektroninen x-taasi (Virtanen: HAL-00; Veltto Virtanen: Uhvon paluu -CD-EP)
Elinvesi (Timo Vaaranmaa - Veltto Virtanen) (Sammas: Sampo-Passio)
Elämä on elämistä varten (Ronkpukki)
Elämä on tietyö (Beibi)
En asu täällä enää (Pekka Hakala) (Raivopäät feat. Friends: Punkrock Jukebox 1)
Erämaan kettu (Kusessa)
Eteen, päin (Kusessa)
H

Haloo (Moog Konttinen, Veltto Virtanen) (Virtanen: HAL-00)
Harley Davidson (Virtanen: HAL-00)
Harmageddon! (Tahdon!)
Hei-alle-rii (Sammas: Sampo-Passio)
Hellsinki, Hellsinki, Hellsinki (Tahdon!, CD-bonus)
Hottentotti (- Vesle Hoa -) (Torbjörn Egner / Jukka Virtanen) (Virtanen: HAL-00)
Hottentottilaulu (Eri esittäjiä: Suomi nousuun, yhtyeenä Veltto & Veltto's Virtanen Band)
Hymni (Sammas: Sampo-Passio)
Hyvän ja pahan (joka) puolella (Tahdon!)
I

Ikiliikkuja (Virtanen: HAL-00)
Itsemurhalentäjä (Virtanen: HAL-00)
J

Jeesuskin oli anarkisti (Tahdon!)
Jollet se ole sinä (Kusessa, CD-bonusdemo)
Jumala ja Saatana (Tahdon!, CD-bonus)
Juon punaista viiniä (Kusessa, CD-bonusdemo)
Juudas itselleen (live) (Ronkpukki, CD-bonus)
K

Kaaoksen tytär (Beibi)
Kaikessa vain nainen (Sammas: Sampo-Passio)
Kala-rock & roll (Sammas: Sampo-Passio)
Kehtolaulu (Kusessa)
Kellot soivat Custerille (Ronkpukki, CD-bonusdemo)
Kipu (Uhvon paluu -CD-EP)
Koninhammas kou-kou... (Huhtamäen hölkkä) (Huhtamäen hölkkä -C-kasetti)
Koska rock’n’roll on (Beibi)
Kuinka moni meistä (Kusessa, CD-bonusdemo)
Kulkureiden kuningas (Beibi, CD-bonusdemo)
Kulkuri (Virtanen: HAL-00)
Kullattu nuoruus (Ronkpukki)
Kunnes elämä meidät erottaa (Sammas: Sampo-Passio)
Kylväjä (Sammas: Sampo-Passio)
L

Lady-like (Virtanen: Uusi jääkausi uhkaa)
Laulava miekka (Kusessa)
Lemmenlaulu (Beibi)
Liekkisiipi (Sammas: Sampo-Passio)
Liian paljon, liian hyvää (Tahdon!)
Liukuporrasboogie (Ronkpukki, CD-bonusdemo)
Loborock (Ronkpukki, CD-bonusdemo)
Loinen (Virtanen: Uusi jääkausi uhkaa, CD-bonus)
Lolita (Virtanen: HAL-00, CD-bonus)
Loveenlangennut (Sammas: Sampo-Passio)
Luumu (Virtanen: Uusi jääkausi uhkaa)
Löylylaulu (Sammas: Sampo-Passio)
M

Me noustiin kellareistamme (Jyri Honkavaara) (Eri esittäjiä: Tribute to Ratsia)
Miksi olla joku toinen (Ronkpukki, CD-bonusdemo)
Mun sukupolvi (- My Generation -) (Pete Townshend / Veltto Virtanen, Timo Huovinen & Moog Konttinen) (Virtanen: HAL-00)
Murra jo kuoresi (Kusessa, CD-bonusdemo)
Mustasukkainen nainen (Veli-Matti "Porski" Toivonen) (Virtanen: Uusi jääkausi uhkaa)
Muutos on kovinta elämää (Beibi)
N

Neiti Nopea (Virtanen: Uusi jääkausi uhkaa, CD-bonus; Veltto Virtanen: Ronkpukki)
Niilo Yli-Mainio (Ronkpukki)
Nunna (Kusessa)
Nuorallatanssija (Tahdon!)
Nyt (Kusessa)
O

Olipa kerran rog (Virtanen: HAL-00)
Onko Suomi vapaa maa? (Nauta) (Raivopäät feat. Friends: Punkrock Jukebox 2)
Ontuva myrkky (Moog Konttinen) (Virtanen: Uusi jääkausi uhkaa)
Ota, pieni kävely (Tahdon!)
P

Paleleva enkeli (Sammas: Sampo-Passio)
Peili on silmien sielu (Beibi, CD-bonusdemo)
Pelkurit (Tahdon!)
Puskii! (Ronkpukki)
Pyromaani (Virtanen: Uusi jääkausi uhkaa)
Pysy erossa meistä (Kusessa)
Pääsiäinen (Sammas: Sampo-Passio)
R

Radioaktiivista lihaa (Ronkpukki, CD-bonusdemo)
Rakkauden aikaan (Sammas: Sampo-Passio)
Rakkauden saan (Uhvon paluu -CD-EP)
Rakkaus, aikamme sairaus (Virtanen: Uusi jääkausi uhkaa)
Rick Random (Virtanen: Uusi jääkausi uhkaa)
Rick Random Prologi (Korkeajännityssarja 16/1957) (Virtanen: Uusi jääkausi uhkaa)
Robotti (Virtanen: Uusi jääkausi uhkaa)
Rolls Royce (Virtanen: Uusi jääkausi uhkaa)
Ronkpukki (Ronkpukki)
S

Sammas (Sammas: Sampo-Passio)
Seksuaalisubjekti (Beibi)
Sellainen kuin sinä (Kusessa)
Sellainen oot sä (Kusessa, CD-bonusdemo)
Sesam (Virtanen: HAL-00)
Sinä olet sade (Kusessa)
Sun täytyi mennä (Hannu Sepponen) (Raivopäät feat. Friends: Punkrock Jukebox 3)
Suuri taikuri Freud (Kusessa)
T

Taidetta (Jyri Honkavaara) (Veltto Virtanen & Ace) (Eri esittäjiä: Tribute to Ratsia)
Taivaanrannan maalari (Kusessa)
Tao (Beibi)
Temppu (Virtanen: Uusi jääkausi uhkaa, CD-bonus; Veltto Virtanen: Ronkpukki)
Teoria tämäkin (Kusessa)
Tulennielijä (Beibi)
Tähtiä täynnä (Kusessa)
Tänään iltapäivällä (Tahdon!)
Tässä seison (Tahdon!)
Tässä sängyssä (Tahdon!, CD-bonus)
Täyttä ymmärrystä vailla (Tahdon!)
Tää on se laulu (Ronkpukki)
U

UFO (- It Came Out of the Sky -) (John Fogerty / Veltto Virtanen) (Ronkpukki)
UFO III - Muukalaispaniikkia Arkadianmäellä (Eri esittäjiä: Suomi nousuun, yhtyeenä Veltto & Veltto's Virtanen Band)
Uhvon paluu (- It Came Out of the Sky -) (John Fogerty / Veltto Virtanen) (Uhvon paluu -CD-EP)
Unohtunut laulu (Sammas: Sampo-Passio)
V

Vaeltaja (Kusessa)
Vapaalla Richterin asteikolla (Ronkpukki)
Veltto ratsastaa jälleen (Kusessa)
Veltto ratsastaa jälleen osa 2 (Ronkpukki, CD-bonusdemo)
Vieras (Tahdon!)
Voipas! (Tahdon!)
Voitto on Suomen! (Wellto & The Theraboys: Voitto on Suomen! -promosingle)
Ä

Äidinmaa (Beibi)
Maud Menten

| Maud Menten |
| --- | --- |

Henkilötiedot
Syntynyt: 20. maaliskuuta 1879 Port Lambton, Ontario, Kanada
Kuollut: 26. heinäkuuta 1960 (81 vuotta) Leamington, Ontario, Kanada
Koulutus ja ura
Tutkinnot:  Toronton yliopisto   Chicagon yliopisto
Instituutti:  Rockefeller-instituutti   Berliinin yliopisto   Pittsburghin yliopisto   Brittiläisen Kolumbian lääketieteellinen tutkimusinstituutti
Tutkimusalue:  biokemia
Tunnetut työt:  Michaelis–Menten-kinetiikka
Maud Leonora Menten (20. maaliskuuta 1879 Port Lambton, Ontario, Kanada – 26. heinäkuuta 1960 Leamington, Ontario, Kanada) oli kanadalainen lääkäri ja biokemisti, jonka tunnetuin löytö on saksalaisen Leonor Michaelisin kanssa kuvaama Michaelis–Menten-kinetiikka. Menten teki pitkän uran sekä lääkärinä että tutkijana, ja hän oli ensimmäinen kanadalaisnainen, joka sai lääketieteellisen tutkinnon.
Nuoruus ja opiskelu

Maud Menten syntyi vuonna 1879 Ontariossa, mutta hän kasvoi Brittiläisen Kolumbian Harrison Millsissä. Hänen äitinsä työskenteli postineitinä ja isänsä luotsina. Perhe omisti myös hotellin ja sekatavarakaupan.
Menten aloitti vuonna 1900 opinnot Toronton yliopistossa. Alemman korkeakoulututkinnon hän suoritti vuonna 1904 ja alkoi sen jälkeen tehdä loppututkintoaan siitä, miten klooriyhdisteet olivat jakautuneet hermosoluissa. Maisteriksi Menten valmistui vuonna 1907.
Menten sai vuonna 1907 paikan Rockefeller-instituutista, missä hän tutki radiumbromidin vaikutusta syövistä kärsiviin kissoihin. Mentenin ja kahden muun tutkijan julkaisema tutkimus oli instituutin ensimmäinen monografia. Hän työskenteli vuoden instituutissa ja oli sen jälkeen harjoittelijana New Yorkin naisten- ja lastensairaalassa. Menten palasi tämän jälkeen Toronton yliopistoon ja suoritti vuonna 1911 ensimmäisenä kanadalaisena naisena lääketieteen tutkinnon.
Ura

Menten lähti vuonna 1912 Berliiniin työskentelemään saksalaisen Leonor Michaelisin laboratorioon. He esittivät Michaelisin–Mentenin-hypoteesin, jonka mukaan entsyymireaktioiden reaktionopeus ja substraatin pitoisuudet ovat suoraan verrannollisia. Menten ja Michaelis esittivät myös kaavan reaktiokäyrän kuvaamiseksi koordinaatistoon. Kaava, siihen kuuluva Michaelisin vakio sekä hypoteesi esitettiin virallisesti vuosina 1912–1913, ja ne tunnetaan nykyään nimellä Michaelis–Menten-kinetiikka.
Palattuaan Berliinistä Menten jatkoi opintojaan Chicagon yliopistossa, missä hän valmistui vuonna 1916 filosofian tohtoriksi biokemiasta. Hän sai 1918 paikan Pittsburghin yliopiston lääketieteellisen tietekunnan opettajana. Hän opetti kolmasosan patologian luennoista ja osallistui kaikkiin laboratorio-osioihin.
Menten työskenteli yliopiston lisäksi Pittsburghin lastensairaalan patologina. Hän teki usein pitkiä, jopa 18 tuntia pitkiä työpäiviä, sillä hän oli samaan aikaan patologi, tutkija ja professori. Menten julkaisi uransa aikana yli 70 tutkimusartikkelia. Hän osoitti vuonna 1924 Helen Manningin kanssa, että salmonellamyrkyt nostivat veren glukoosipitoisuuksia. Vuonna 1944 hän löysi Josephine Jungen ja Mary H. Greenin kanssa atsovärien rinnakkaisreaktion. Sitä on sen jälkeen käytetty yleisesti lääketieteellisessä diagnostiikassa ja biologisissa tutkimuskohteissa.
Menten jäi vuonna 1950 eläkkeelle sekä Pittsburghin yliopistosta että lastensairaalasta. Hän jatkoi tutkimustyötään kuitenkin Brittiläisen Kolumbian lääketieteellisessä tutkimusinstituutissa, missä hän teki syöpätutkimusta. Heikentynyt terveys pakotti Mentenin eläkkeelle vuonna 1955. Hän kuoli 81-vuotiaana vuonna 1960.
Mercury City Tower

Torni vuonna 2022.
Mercury City Tower (ven. Меркурий Сити Тауэр, Merkuri Siti Tauer) on Venäjän pääkaupungissa Moskovassa sijaitseva 339 metriä korkea pilvenpiirtäjä. Se on osa Moskovan kansainvälistä yrityskeskusta. Rakennus on Venäjän ja Euroopan viidenneksi korkein rakennus. Rakentaminen aloitettiin vuonna 2006, ja torni valmistui 2013.
Marie Theres Kroetz-Relin

Marie Theres Kroetz-Relin, 2011
Marie Theres Kroetz-Relin (s. 30. kesäkuuta 1966 München, Länsi-Saksa) on saksalainen näyttelijä, kirjailija ja toimittaja.
Relinin vanhemmat ovat näyttelijä Maria Schell ja elokuvaohjaaja Veit Relin. Hän vietti lapsuutensa Heberthalissa Wasserburg am Innin lähellä.
Keskeytettyään koulun Relin lähti 16-vuotiaana Pariisiin. 1983 hän näytteli Zelda Baronin ohjauksessa Britanniassa ensimmäisessä näytelmäelokuvassaan Secret Places.
1984-1986 hän näytteli muutamissa televisioelokuvissa ja -sarjoissa. Roolistaan Franz-Josef Wildin televisionäytelmässä Das unverhoffte Glück' Relin palkittiin 1987 parhaana aloittelevana naisnäyttelijänä Kultaisella kameralla. 1988 hän esiintyi Sönke Wortmannin viimeisessä elokuvassa Drei D.
Relin tutustui 1987 näytelmäkirjailija, näyttelijä Franz Xaver Kroetziin. Heidän ensimmäisen yhteisen tyttärensä synnyttyä lokakuussa 1988 seurasi vielä kaksi tehtävää elokuvaajana.
Kroetz-Relinin toinen tytär syntyi helmikuussa 1992. Kroetz ja Relin avioituivat 5. maaliskuuta 1992. Avioliiton solmimisen jälkeen hän luopui näyttelijänurastaan ja omistautui äidinrooliinsa kotirouvana. Toukokuussa 1995 syntyi perheen kolmas lapsi
Marraskuussa 2002 hän perusti internetsivuston www.Hausfrauenrevolution.com. Sen jälkeen hän on puolustanut julkisuudessa kotirouvien mainetta. 2004 ilmestyi "Hausfrauenrevolutions-Damenin" ensimmäinen kirja If pigs could fly, jossa on koottuna hänen sivustonsa kirjoittajilta erillisiä kertomuksia. Kroetz-Relin ja Kroetz erosivat 2005.
Syksyllä 2006 ilmestyi hänen toinen kirjansa Wie Frauen ticken, jonka hän teki yhdessä Hauke Brostin kanssa. Kirjaan on jälleen koottu hänen sivustojensa kirjoittajien tarinoita.
Filmografia

Piilopaikka (Secret Places, 1983)
Alte Gauner, (tv, 1985)
Poltettu kaupunki (Quo Vadis?, tv, 1985)
Das Teufelsschiff,  (tv, 1985)
Derrick, televisiosarja, 1986, yksi jakso
Das unverhoffte Glück, (tv, 1987)
Drei D (1988)
Peter Strohm, (tv-sarja 1989)
Das letzte Wort, (tv-elokuva, 1991)
Aiheesta muualla

Marie Theres Kroetz Relin Internet Movie Databasessa. (englanniksi)
Relinin sivusto Hausfrauenrevolution
Relinin yksityinen sivusto
Mark Fistric

| Mark Fistric |
| --- | --- |

Henkilötiedot
Syntynyt: 1. kesäkuuta 1986 (ikä 38) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  105 kg
Pelaajaura
Pääsarjaura:  2007–2015
Seurat:  Iowa Stars (AHL)   Dallas Stars (NHL)   Manitoba Moose (AHL)   Texas Stars (AHL)   Edmonton Oilers (NHL)   Anaheim Ducks (NHL)   Norfolk Admirals (AHL)
NHL-varaus:  28. varaus, 2004 Dallas Stars
Mark Fistric (s. 1. kesäkuuta 1986 Edmonton, Alberta, Kanada) on kanadalainen entinen jääkiekkopuolustaja. Isokokoinen Fistric oli maalinedustapelaaja, joka taklasi kovaa ja oli hyvä kaksinkamppailuissa. Fistric pelasi urallaan kahdeksan kautta NHL-liigassa edustaen Dallas Starsia, Edmonton Oilersia ja Anaheim Ducksia.
Ura

Fistric pelasi kauteen asti 2001–2002 Edmonton MLACissa. Tuon kyseisen kauden päätteeksi hänet valittiin AMHL:n parhaaksi puolustajaksi ja palkittiin Brian Benning Trophylla. Samalla kaudella Fistric pelasi myös neljä ottelua WHL-joukkue Vancouver Giantsissa tehden kaksi syöttöpistettä, mutta hän pelasi siellä pääosin vuodet 2002–2006. Fistric teki siellä parhaimmillaan 29 pistettä kaudella 2005–2006, joka päättyi WHL:n mestaruuteen, Ed Chynoweth Cupiin. Dallas Stars varasi Fistricin ensimmäisellä kierroksella 28. pelaajana NHL:n varaustilaisuudessa 2004.
Kaudeksi 2006–2007 Fistric siirtyi kolmivuotisella tulokassopimuksella Dallas Starsin organisaatioon. Hän pelasi ensimmäisen sopimuskautensa vielä kokonaan farmijoukkue Iowa Starsissa, AHL:ssä. Kaudella 2007–2008 Fistric teki NHL-debyyttinsä ja murtautui samalla Starsin NHL-miehistöön. Hän pelasi syyskauden pääosin farmissa, mutta NHL:n puolella Fistric pelasi yhteensä 37 runkosarjaottelua tehden kaksi syöttöpistettä sekä yhdeksän playoff-ottelua ilman tehopisteitä. Kaudella 2008–2009 hän pelasi 36 runkosarjaottelua tehden neljä syöttöpistettä. Fistric pelasi noin puolet kaudesta farmijoukkue Manitoba Moosessa, jota hän vahvisti myös AHL:n pudotuspeleissä keväällä 2009.
Heinäkuussa 2009 Fistric teki Starsin kanssa kolmivuotisen ja kolmen miljoonan dollarin arvoisen jatkosopimuksen. Hän pelasi kauden 2009–2010 kokonaan NHL:ssä ja teki 69 ottelussa tehot 1+9=10. Kaudella 2010–2011, joulukuussa 2010 Fistric pelasi myös kolme ottelua farmijoukkue Texas Starsissa marraskuussa tulleen alavartalovamman takia. Fistric pelasi Dallas Starsissa kauteen 2011–2012 asti. Tammikuussa 2013, muutama päivä ennen työsulun lyhentämän kauden 2012–2013 alkua, hän siirtyi Edmonton Oilersiin. Stars sai vaihdossa kolmannen kierroksen varausvuoron NHL:n varaustilaisuudessa 2013.
Elokuussa 2013 Fistric siirtyi Anaheim Ducksiin vuoden sopimuksella.
Miamoú

| Miamoú Μιαμού |
| --- | --- |
 Miamoún kylä.
 Miamoú
 Koordinaatit: 34°58′18″N, 24°56′14″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Górtyna
Hallinto:  
 – Asutustyyppi:  kylä
 – Kallikrates-koodi:  7104011001
Väkiluku (2011):  96
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Miamoú (kreik. Μιαμού) on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Kylän väkiluku on 96 (vuonna 2011).
Miamoún kylä sijaitsee Asteroúsia-vuorilla Mesarán tasangon eteläpuolella noin 64 kilometriä etelälounaaseen Iraklionin kaupungista ja linnuntietä noin neljä kilometriä sisämaahan saaren etelärannikosta eli Libyanmeren rannasta. Kylän nimen selitetään tulevan sanoista mia ja omáda, ”yksi joukko”, koska sinne asettui joskus keskiajalla lähiseudun kylien väki joka oli ainoana selvinnyt jostakin epidemiasta. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Kylän läheltä on tehty löytöjä neoliittiselta kaudelta.
Miamoú muodostaa myös laajemman kyläyhdyskunnan (Τοπική Κοινότητα Μιαμούς, Topikí Koinótita Miamoús), johon kuuluvat varsinaisen Miamoún kylän lisäksi kylät Agía Marína, Dyskós, Krótos, Léntas ja Papadogiánnis. Koko yhdyskunnan väkiluku on 306.
Megáli Préspa

| Megáli Préspa Μεγάλη Πρέσπα |
| --- | --- |
 Megáli Préspa -järvi.
Valtiot:   Albania  Kreikka  Pohjois-Makedonia
Paikkakunta:  Länsi-Makedonia 
Koordinaatit:  40°54′00″N, 21°02′00″E
Mittaustietoja
Pinnankorkeus:  855 m
Pituus:  34  km
Leveys:  10  km 
Rantaviiva:  107  km 
Pinta-ala:  272 km²
Suurin syvyys:  55 m
 fiMegáli Préspa 
Megáli Préspa (kreik. Μεγάλη Πρέσπα) eli Suuri Préspa(järvi) tai vain Préspa (kreik. Πρέσπα, alb. Liqeni i Prespës, mak. Преспанско Езеро) on Préspajärviin kuuluva järvi Albanian, Kreikan ja Pohjois-Makedonian rajalla. Sen pinta-ala on noin 273 neliökilometriä.
Megáli Préspa -järveä ja Golem Gradin saari.
Suurin osa järvestä on Pohjois-Makedonian alueella ja toiseksi suurin osa Albanian alueella. Pohjois-Makedoniassa se on maan toiseksi suurin järvi Ohridjärven jälkeen. Kreikan alueella järvestä on noin 39,4 neliökilometriä, mikä tekee siitä maan seitsemänneksi suurimman luonnonjärven. Järvi sijaitsee noin 855 metrin korkeudella merenpinnasta ja sen suurin syvyys on 55 metriä. Megáli Préspa on vuorten ympäröimä. Sen itäpuolella sijaitsee Baba- eli Varnoúntas-vuori. Järvessä sijaitsevat pienet saaret Golem Grad (”Suuri kaupunki”, Pohjois-Makedoniassa) ja Maligrad (”Pieni kaupunki”, Albaniassa).
Megáli Préspan eteläpuolella sijaitsee Mikrí Préspa eli Pieni Préspajärvi. Järvet erottaa noin kilometrin levyinen kannas. Kreikan alueella järvet sijaitsevat niistä nimensä saaneessa Préspeen kunnassa Flórinan alueyksikön alueella Länsi-Makedoniassa. Järven Kreikan-puoleisella rannalla sijaitsevat Psarádesin ja Laimósin kylät.
Järvien alue on kehittynyt turisti- ja luontokohteeksi 1970-luvun jälkeen. Tätä ennen alue oli suljettua raja-aluetta.
Aiheesta muualla

Kuvia tai muita tiedostoja aiheesta Megáli Préspa Wikimedia Commonsissa
Mikael Grannas

Mikael Grannas (s. 1967) on ollut Sipoon kunnanjohtaja vuodesta 2010 lähtien. Hänet valittiin yksimielisesti ilman äänestystä. Vuodesta 2004 hän oli Houtskarin kunnanjohtaja, kunnes Houtskari liitettiin Länsi-Turunmaahan vuonna 2009 ja hänestä tuli Länsi-Turunmaan apulaiskaupunginjohtaja. Hän on työskennellyt myös ABB:n ja Ascomin palveluksessa. Hän on naimisissa, ja hänellä on kaksi lasta. Hän on kauppatieteiden maisteri ja Executive MBA. Hän valmistui Åbo Akademista vuonna 1992.
Mercury (ohjelmointikieli)

| Mercury |
| --- | --- |
Paradigma:  funktionaalinen, logiikkapohjainen
Verkkosivu:  http://www.mercurylang.org
Mercury on funktionaalinen logiikkapohjainen ohjelmointikieli. Toisin kuin aiemmat logiikkapohjaiset kielet Mercury ei tuota konekieltä vaan C-kieltä, joka voidaan kääntää kohdealustalle.
Kielen tavoitteiksi on mainittu kahden pääongelman ratkaiseminen logiikkapohjaisissa kielissä:
logiikkapohjaisten kielien kääntäjät havaitsevat vähemmän virhetilanteita kuin imperatiivisten kielten kääntäjät
logiikkapohjaisten kielien toteutukset ovat merkittävästi hitaampia kuin imperatiivisten kielten
Kieleen on kehitetty käännösaikainen roskienkeruu staattisen analyysin avulla.
Kielen sanotaan olevan lähes kaksi kertaa nopeampi kuin nopein olemassa oleva logiikkapohjainen kieli (Aquarius Prolog) ja 20 – 36 kertaa nopeampi kuin tavukoodin tulkkia käyttävät Prolog-toteutukset.
Kielessä on Prolog-kieltä muistuttava syntaksi ja polymorphinen staattinen tyyppijärjestelmä. Kieltä kehittää Melbournen yliopisto ja sen suunnittelija on Zoltán Somogyi.
Maxi-Makasiini

Maxi-Makasiinin logo
Maxi-Makasiini oli Kainuun ja Pohjois-Savon alueella toiminut halpamyymäläketju. Maxi-Makasiinin perustivat 1970-luvulla veljekset Paavo ja Seppo Saastamoinen. Ketjun liikevaihto vuonna 2002 oli 44 miljoonaa euroa, ja ketju työllisti lähes 200 ihmistä. Pääkonttori sijaitsi Kajaanissa. Ketjun liiketoiminnan perustana oli oma maahantuonti Aasiasta, mikä mahdollisti halvat jälleenmyyntihinnat kuluttajille. Suuri osa myyntitavaroista tuotiin Pick Import Oy:n kautta, jonka perustajajäseninä Saastamoiset toimivat. Ketjun tunnuslause oli "Maxissa markkakin on mahtava".
Vuonna 2006 Tokmanni-konserni osti Maxi-Makasiinin. Ketjun myymälät muutettiin Tokmanneiksi vasta vuoteen 2014 mennessä.
Myymälät

Iisalmi
Kajaani
Kiuruvesi
Kuhmo
Kuopio
Lapinlahti
Sotkamo
Suomussalmi
Aiheesta muualla

Tokmannin Maxi-Makasiini -sivusto